ᱯᱟᱭᱨᱟ ᱯᱩᱠᱷᱨᱤ

ᱯᱟᱭᱨᱟ ᱯᱩᱠᱷᱨᱤ, ᱥᱮ ᱥᱣᱤᱢᱤᱝ ᱯᱩᱞ, ᱛᱟᱭᱨᱟᱠᱤ ᱥᱮ ᱫᱟᱜ ᱥᱟᱶ-ᱟᱫᱷᱟᱨᱤᱛ ᱟᱠᱟᱱ ᱨᱟᱹᱥᱠᱟᱹᱭ ᱞᱟᱹᱜᱤᱫ ᱛᱮ ᱤᱨᱟᱫᱚ ᱠᱷᱚᱱ ᱫᱟᱜ ᱛᱮ ᱯᱮᱨᱡᱽ ᱟᱠᱟᱱ ᱢᱤᱫ ᱡᱟᱭᱜᱟ ᱵᱚ ᱢᱮᱛᱟᱣᱟᱜ ᱠᱟᱱᱟ᱾ ᱱᱚᱶᱟ ᱨᱮᱱᱟᱜ ᱟᱭᱢᱟ ᱢᱟᱱᱟᱠ ᱟᱠᱟᱨ ᱢᱮᱱᱟᱜ ᱟ, ᱚᱞᱟᱸᱯᱤᱠ ᱟᱠᱟᱨ ᱨᱮᱱᱟᱜ ᱯᱟᱭᱨᱟᱛ ᱯᱩᱠᱷᱨᱤ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱟᱱᱟᱢ ᱠᱷᱚᱱ ᱵᱷᱤᱛᱨᱤ ᱜᱟᱹᱦᱤᱨ ᱛᱟᱦᱮᱱ ᱠᱟᱱᱟ᱾ [ᱱᱚᱶᱟ ᱴᱷᱮᱱ ᱫᱟᱭᱟ ᱠᱟᱛᱮ ᱟᱨᱚ ᱡᱚᱲ ᱦᱚᱸ ᱮᱢ ᱫᱟᱲᱮᱭᱟ ᱟᱢ] ᱯᱩᱞ ᱫᱚ ᱚᱛ ᱠᱷᱚᱱ ᱪᱮᱛᱟᱱ ᱥᱮ ᱚᱛ ᱨᱮ ᱫᱷᱟᱹᱛᱩ, ᱯᱞᱟᱥᱴᱤᱠ, ᱯᱷᱟᱭᱤᱵᱚᱨ ᱜᱤᱞᱟᱥ ᱥᱮ ᱠᱚᱸᱠᱨᱤᱴ ᱡᱮᱞᱮᱠ ᱥᱚᱢᱟᱱ ᱠᱚᱨᱮ ᱠᱷᱚᱱ ᱵᱟᱱᱟᱣ ᱦᱩᱭ ᱫᱟᱲᱮᱭᱟᱜ ᱟ᱾

ᱡᱟᱦᱟᱸᱴᱟᱜ ᱯᱩᱞ ᱠᱚ ᱟᱭᱢᱟ ᱦᱚᱲ ᱛᱮ ᱥᱮ ᱡᱟᱦᱟᱸᱭ ᱦᱚᱲ ᱛᱮ ᱜᱮ ᱱᱚᱶᱟ ᱫᱚ ᱠᱟᱹᱢᱤ ᱨᱮ ᱞᱟᱜᱟᱣ ᱦᱩᱭ ᱫᱟᱲᱮᱭᱟᱜ ᱟ ᱚᱱᱟ ᱫᱚ ᱯᱟᱵᱞᱤᱠ ᱯᱩᱞ ᱠᱚ ᱢᱮᱛᱟᱣᱟᱜ ᱟ, ᱢᱮᱱᱠᱟᱷᱟᱱ ᱟᱥᱚᱞ ᱛᱮ ᱫᱚ ᱟᱫᱷᱟᱱ ᱦᱚᱲ ᱛᱮ ᱥᱮ ᱡᱟᱦᱟᱸᱭ ᱚᱲᱟᱜ ᱨᱮ ᱠᱟᱹᱢᱤ ᱨᱮ ᱞᱟᱜᱟᱣ ᱟᱱ ᱯᱩᱞ ᱫᱚ ᱯᱨᱟᱭᱤᱣᱮᱴ ᱯᱩᱞ ᱜᱮ ᱴᱮᱱᱚᱷᱚᱜ ᱟ᱾ ᱟᱹᱰᱤ ᱜᱟᱱ ᱦᱮᱞᱛᱷ ᱠᱞᱚᱵᱽ ᱠᱚᱨᱮ, ᱦᱮᱞᱛᱷ ᱥᱮᱹᱴᱟᱨ ᱟᱨ ᱱᱤᱡᱮ ᱠᱞᱟᱵᱽ ᱠᱚᱨᱮ ᱥᱟᱱᱟᱢ ᱠᱚ ᱞᱟᱹᱜᱤᱫ ᱯᱩᱞ ᱛᱟᱦᱮᱱ ᱠᱟᱱᱟ ᱡᱟᱦᱟᱸ ᱫᱚ ᱵᱟᱬᱛᱤ ᱮᱠᱥᱟᱨᱥᱟᱭᱤᱡᱽ ᱞᱟᱹᱜᱤᱫ ᱛᱮ ᱠᱟᱹᱢᱤ ᱨᱮ ᱞᱟᱜᱟᱣᱜ ᱠᱳᱞᱤᱠᱛᱳᱨ ᱠᱟᱱᱟ᱾ ᱟᱹᱰᱤ ᱜᱟᱱ ᱦᱚᱴᱚᱞ ᱟᱨ ᱤᱥᱠᱤᱨ ᱯᱟᱨᱞᱟᱨ ᱨᱮ ᱟᱹᱲᱤᱥ ᱠᱷᱚᱱ ᱥᱟᱦᱟᱭ ᱞᱟᱹᱜᱤᱫ ᱛᱮ ᱥᱟᱱᱟᱢ ᱡᱟᱭᱜᱟ ᱨᱮ ᱯᱩᱞ ᱥᱚᱫᱚᱨ ᱢᱮᱱᱟᱜ ᱟ᱾ ᱦᱚᱴ ᱴᱟᱵᱽ ᱟᱨ ᱥᱯᱟ ᱚᱱᱠᱟᱱ ᱯᱩᱞ ᱦᱩᱭᱩᱜ ᱠᱟᱱᱟ ᱡᱟᱦᱟᱸ ᱫᱚ ᱞᱚᱞᱚ ᱫᱟᱜ ᱛᱟᱦᱮᱱ ᱠᱟᱱᱟ ᱡᱟᱦᱟᱸ ᱫᱚ ᱟᱹᱲᱤᱥ ᱥᱟᱦᱟᱭ ᱥᱮ ᱰᱚᱠᱴᱚᱨ ᱞᱟᱹᱜᱤᱫ ᱛᱮ ᱠᱟᱹᱢᱤ ᱨᱮ ᱦᱤᱡᱩᱜ ᱠᱟᱱᱟ ᱟᱨ ᱱᱚᱶᱟ ᱚᱲᱟᱜ, ᱠᱞᱟᱵᱽ ᱟᱨ ᱤᱥᱠᱤᱨ ᱯᱟᱨᱞᱟᱨ ᱨᱮ ᱟᱭᱢᱟ ᱡᱟᱭᱜᱟ ᱨᱮ ᱧᱟᱢ ᱫᱟᱲᱮᱭᱟ ᱟ᱾ ᱥᱣᱤᱢᱤᱝ ᱯᱩᱞ (ᱯᱟᱭᱨᱟ ᱯᱩᱠᱷᱨᱤ) ᱨᱮᱱᱟᱜ ᱞᱟᱜᱟᱣ ᱠᱟᱹᱢᱤ ᱯᱟᱭᱨᱟ ᱠᱚᱨᱮ (ᱰᱟᱭᱣᱤᱝ) ᱟᱨ ᱫᱟᱜ ᱨᱮᱱᱟᱜ ᱟᱭᱢᱟ ᱠᱷᱮᱞᱚᱸᱰ ᱠᱚ ᱥᱟᱶ ᱥᱟᱶ ᱞᱟᱭᱤᱯᱷ ᱜᱟᱨᱰᱥ ᱟᱨ ᱥᱮᱨᱢᱟ ᱫᱟᱲᱟᱱ ᱨᱮᱱᱟᱜ ᱯᱨᱚᱟᱷᱤᱶᱷᱚᱱ ᱨᱮ ᱦᱚᱸ ᱦᱩᱭᱩᱜ ᱠᱟᱱᱟ᱾ 

ᱥᱣᱤᱢᱤᱝ ᱯᱩᱞ ᱨᱮ ᱵᱮᱠᱴᱤᱨᱤᱭᱟ, ᱣᱟᱭᱨᱟᱥ, ᱥᱷᱮᱣᱟᱞ, ᱟᱨ ᱠᱤᱴ ᱞᱟᱨᱣᱟ ᱨᱮᱱᱟᱜ ᱵᱤᱠᱟᱥ ᱟᱨ ᱯᱟᱨᱥᱟᱞ ᱠᱚ ᱮᱥᱮᱫ ᱞᱟᱹᱜᱤᱫ ᱚᱱᱠᱟᱱ ᱠᱮᱢᱤᱠᱟᱞ ᱠᱤᱴᱱᱟᱥᱟᱠ ᱡᱮᱞᱮᱠᱟ ᱡᱮ ᱠᱞᱚᱨᱤᱱ, ᱵᱨᱚᱢᱤᱱ ᱥᱮ ᱠᱷᱟᱱᱤᱡᱽ ᱥᱮᱱᱤᱴᱟᱭᱤᱡᱚᱨᱥ ᱟᱨ ᱮᱴᱟᱜ ᱯᱷᱤᱞᱴᱟᱨ ᱨᱮᱱᱟᱜ ᱠᱚᱨᱮᱱᱟᱜ ᱠᱟᱹᱢᱤ ᱠᱚ ᱦᱩᱭᱩᱜ ᱠᱟᱱᱟ᱾

ᱱᱟᱜᱟᱢ
ᱢᱚᱦᱟᱱᱡᱚᱫᱟᱲᱚ ᱨᱮᱱᱟᱜ ᱡᱟᱭᱜᱟ ᱨᱮ ᱜᱨᱮᱴ-ᱵᱟᱛᱷ ᱨᱮᱱᱟᱜ ᱵᱟᱱᱟᱣ ᱦᱩᱭ ᱟᱠᱟᱱ ᱤᱥᱟ ᱢᱟᱲᱟᱝ ᱛᱮᱥᱟᱨ ᱥᱟᱛᱟᱵᱟᱫᱤ ᱨᱮ ᱦᱩᱭ ᱟᱠᱟᱱᱟ᱾ ᱱᱚᱶᱟ ᱯᱩᱞ ᱑᱒×᱗ ᱢᱤᱴᱚᱨ ᱨᱮᱱᱟᱜ ᱠᱟᱱᱟ ᱟᱨ ᱤᱴᱟ ᱠᱷᱚᱱ ᱵᱟᱱᱟᱣ ᱟᱠᱟᱱ ᱡᱟᱦᱟᱸ ᱫᱚ ᱴᱟᱨᱼ ᱟᱫᱷᱟᱨᱤᱛ ᱥᱤᱞᱮᱸᱴ ᱠᱷᱚᱱ ᱰᱷᱟᱸᱠᱟ ᱟᱠᱟᱱ ᱛᱟᱦᱮᱱ᱾

ᱥᱮᱫᱟᱭ ᱭᱩᱱᱟᱤ ᱟᱨ ᱨᱚᱢᱟᱱ ᱦᱚᱲ ᱫᱚ ᱯᱮᱞᱣᱥᱴᱨᱟᱥ ᱨᱮ ᱮᱛᱷᱞᱮᱴᱤᱠ ᱨᱮᱱᱟᱜ ᱯᱨᱚᱥᱤᱪᱷᱟᱱ, ᱥᱩᱢᱩᱫ ᱠᱷᱮᱞᱚᱸᱰ ᱟᱨ ᱥᱮᱱᱭᱚ ᱟᱵᱷᱭᱟᱥ ᱞᱟᱹᱜᱤᱫ ᱦᱚᱲ ᱵᱟᱱᱟᱣ ᱯᱩᱞ ᱨᱮᱱᱟᱜ ᱵᱟᱱᱟᱣ ᱦᱩᱭ ᱞᱮᱱᱟ᱾

ᱥᱟᱹᱠᱷᱭᱟᱹᱛ